Albina Kelmendi

Albina Kelmendi (albansk: [alˈbina kɛlˈmendi]; født 27. januar 1998 i Peja i daværende FR Jugoslavia, i dag Kosovo) er en kosovoalbansk sanger og låtskriver. Hun ble kjent for det albanske publikum i 2014, da hun ble nummer to i sesong 4 av The Voice of Albania. Hun representerte Albania i Eurovision Song Contest 2023.

Bakgrunn og karriere 
Albina Kelmendi ble født i Peja i Kosovo, som da var en del av FR Jugoslavia. Hun lærte seg å spille klarinett og piano ved en musikkskole i hjembyen, og hun opptrådte etter hvert sammen med familien under navnet «Family Band».

I 2014 fikk hun stor oppmerksomhet da hun deltok i sesong 4 av albanske The Voice. Der endte hun til slutt på andreplass bak Aslaidon Zaimaj. I 2015 deltok hun sangfestivalen Top Fest med sangen «Nuk ka ma mire».

I juni 2022 slapp hun debutalbumet Nana loke. I desember samme år deltok hun og fem familiemedlemmer i den 61. utgaven av Festivali i Këngës under navnet «Albina & Familja Kelmendi». Festivalen arrangeres av den albanske allmennkringkasteren RTSH og har siden 2004 blitt brukt til å velge landets representant til Eurovision Song Contest.

Albina & Familja Kelmendi deltok med sangen «Duje», og fagjuryen plasserte bidraget på andreplass i konkurransen. RTSH holdt imidlertid en egen telefonavstemning for å avgjøre hvem som skulle få representere landet i Eurovision Song Contest 2023 i Liverpool. «Duje» vant telefonavstemningen, og Albina & Familja Kelmendi fikk dermed representere Albania i Liverpool. Der endte de på 22. plass i finalen.

Diskografi

Studioalbum

Referanser

Eksterne lenker 

 
 
 
 

 
 

Personer fra Peja
Albanske musikere
Kosovoalbanere
Deltakere i Eurovision Song Contest 2023